Elisabeth Förster-Nietzsche

Therese Elisabeth Alexandra Förster-Nietzsche (1846–1935) var søster av filosofen Friedrich Nietzsche og ansvarlig for at Nietzsche-arkivet ble opprettet i Weimar i 1894.

 Liv og virke 
 Bakgrunn 
Förster-Nietzsche var to år yngre enn broren. Som barn var de nært knyttet til hverandre, men båndet mellom dem ble etter hvert svekket fordi hun ikke likte hans filosofi og han ikke likte hennes antisemittisme.

 Voksenliv 
Den 22. mai 1885 giftet Elisabeth seg med Bernhard Förster, en tidligere lærer som hadde blitt en antisemittisk agitator. Förster planla å slå seg ned på den andre siden av Atlanterhavet i en rent arisk koloni, og han hadde funnet et sted i Paraguay som han mente ville passe. Paret overtalte 14 tyske familier til å følge med dem til kolonien, kalt Nueva Germania, og gruppen forlot Tyskland 15. februar 1887.
Kolonien møtte store problemer. Jorda måtte dyrkes på andre måter enn den tyske dyrkningsmetoden de behersket, det var mange sykdommer, og reisen til og fra kolonien var langsom og kronglete. Gjelden vokste etter hvert Förster over hodet, og 3. juni 1889 begikk han selvmord. Fire år senere forlot enken Elisabeth Förster-Nietzsche kolonien for alltid, og vendte tilbake til Tyskland. Kolonien eksisterer den dag i dag.

I 1889 fikk Friedrich Nietzsche et nervesammenbrudd (han døde i 1900). Da søsteren var tilbake på tysk jord, var Friedrich Nietzche invalid. Förster-Nietzsche begynte å jobbe for at brorens navn skulle bli enda mer kjent. Men hun forandret samtidig deler av filosofien hans, spesielt gjennom redigeringsarbeidet med og utgivelsen av Friedrichs uferdige bok «Wille zur Macht» («Viljen til makt»).

I 1930 ble Förster-Nietzsche, som i en årrekke hadde vært tysk nasjonalist og antisemitt, medlem av det tyske nazistpartiet. Etter at Hitler og nazistene kom til makten i 1933, fikk Nietzsche-arkivet økonomisk støtte fra myndighetene, mens Förster-Nietzsche til gjengjeld lot brorens navn låne prestisje til regimet. Både Hitler og mange andre fremtredende nazister var til stede i hennes begravelse i 1935.

 Verker 
 Das Leben Friedrich Nietzsches, 3 Bände, Bd.I: 1895, Bd.II/1: 1897, Bd.II/2: 1904
 Das Nietzsche-Archiv, seine Freunde und seine Feinde, 1907
 Das Leben Friedrich Nietzsches, 2 Bände, Bd.1: Der junge Nietzsche, 1912; Bd.2: Der einsame Nietzsche, 1914
 Nietzsche und sein Werk (gemeinsam mit Henri Lichtenberger), Dresden 1928
 Friedrich Nietzsche und die Frauen seiner Zeit, 1935
 Zahlreiche Zeitungsartikel und Einleitungen zu Nietzsches Werken, nachgewiesen bei Peters (1977 / 1983)
 Thomas Föhl (Hg.): Harry Graf Kessler und Elisabeth Förster-Nietzsche. Der Briefwechsel 1895–1935. 2 Bände. Weimarer Verlagsgesellschaft, Weimar 2013, ISBN 978-3-86539-694-5

 Referanser 

 Litteratur 

 Heinz Friedrich Peters: Zarathustra's sister : the case of Elisabeth and Friedrich Nietzsche. Crown Publishers, New York 1977, ISBN 0-517-52725-1;
 dt. Version (gekürzt, ohne Quellen): Zarathustras Schwester. Fritz und Lieschen Nietzsche – ein deutsches Trauerspiel. Kindler, München 1983, ISBN 3-463-00857-2
 Klaus Goch: Elisabeth Förster-Nietzsche. Ein biographisches Porträt. In: Schwestern berühmter Männer, hrsg. v. Luise Pusch. Insel (it 796), Frankfurt am Main 1985, S. 361–413, ISBN 3-458-32496-8
 David Marc Hoffmann: Zur Geschichte des Nietzsche-Archivs. Chronik, Studien, Dokumente. De Gruyter, Berlin 1991, ISBN 3-11-013014-9
 Dirk Schaefer: Im Namen Nietzsches. Elisabeth Förster-Nietzsche und Lou Andreas-Salomé. Fischer Taschenbuch, Frankfurt am Main 2001, ISBN 3-596-14577-5
 Carol Diethe: Nietzsches Schwester und der Wille zur Macht. Europa, Hamburg 2001, ISBN 3-203-76030-4
 Christian Niemeyer: „die Schwester! Schwester! ’s klingt so fürchterlich!” Elisabeth Förster-Nietzsche als Verfälscherin der Briefe und Werke ihres Bruders – eine offenbar notwendige Rückerinnerung. In: Nietzscheforschung, Band 16 (2009), S. 335–355, ISBN 978-3-05-004600-6

Kategori:Personer fra Burgenlandkreis
Kategori:Arkivarer
Kategori:Personer tilknyttet det tredje rike
Kategori:Medlemmer av NSDAP (innmeldt 1925–1932)